అభిమానులకు కమల్హాసన్ విజ్ఞప్తిచెన్నై, జూలై 29(ఆంధ్రజ్యోతి): ఇన్నాళ్లూ రాజకీయ వ్యాఖ్యలతో కలకలం రేపిన లోకనాయకుడు కమల్హాసన్ హఠాత్తుగా మనసు మార్చుకున్నట్లు కనిపిస్తోంది. దయచేసి తన ను రాజకీయాల్లోకి లాగొద్దని కోరడం అభిమానులను గందరగోళంలో పడేసింది. ఓ తమిళ టీవీ ఛానల్కు ఇచ్చిన ఇంటర్వ్యూలో కమల్ మాట్లాడుతూ... అవినీతికి వ్యతిరేకంగా మనసులోని భావాలను వెల్లడించడం తనకున్న అలవాటని, ఆమేరకే ప్రస్తుత పాలన పట్ల ప్రజలకున్న అభిప్రాయాన్ని వ్యక్తం చేశానన్నారు. ఇదే అదనుగా తనను ప్రత్యక్ష రాజకీయాల్లోకి లాగేందుకు ఒత్తిడి చేయరాదని సూచించారు. స్వచ్ఛమైన పాలన రావాలన్న ఉద్ధేశంతోనే అవినీతి గురించి ప్రస్తావిస్తున్నానే తప్ప అధికార అన్నాడీఎంకేకు వ్యతిరేకం కాదన్నారు. ప్రజలు అంకితభావంతో పనిచేసే నాయకులు, అధికారులకోసం ఎదురుచూస్తున్నారని అన్నారు. నిరక్ష్యరాసుడైన కామరాజర్ సీఎం పదవి చేపట్టి ప్రజలు మెచ్చే పాలన అందించారని, చిత్రరంగంలో ఎంజీఆర్, శివాజీగణేశన్లు చరిత్రలో నిలిచిపోయారని వ్యాఖ్యానించారు. అవినీతి నిర్మూలన తన లక్ష్యమని, ఏ ప్రభుత్వమైనా తనకు ఒకటేనని, అవినీతికి తాను వ్యతిరేకమని, పార్టీకి కాదని కమల్ స్పష్టం చేశారు.
abhimaanulaku kamalhasan vignaptichennai, juulai 29(aandhrajyoti): innaalluu rajakeeya vyaakhyalatho kalakalam repina lokanayakudu kamalhasan hataattugaa manasu maarchukunnatlu kanipistondi. dayachesi tana nu rajakeeyaalloki lagoddani koradam abhimaanulanu gandaragolamlo padesindi. oo tamila tv chhaanalku ichina interviewlo kamal maatlaadutuu... avineetiki vyatirekamgaa manasuloni bhaavaalanu velladinchadam tanakunna alavaatani, aamerake prastuta paalana patla prajalakunna abhipraayaanni vyaktam chesaanannaaru. ide adanugaa tananu pratyaksha rajakeeyaalloki lagenduku ottidi cheyaraadani suuchimchaaru. swachchamaina paalana ravalanna uddhesamtone avineeti gurinchi prastaavistunnaane tappa adhikara annaadeeenkeku vyatirekam kaadannaaru. prajalu ankitabhaavamto panichese naayakulu, adhikaarulakosam eduruchustunnarani annaru. nirakshyaraasudaina kamarajar cm padavi chepatti prajalu mechhe paalana andinchaarani, chitrarangamlo mgr, sivaajeeganesanlu charitralo nilichipoyaarani vyaakhyaaninchaaru. avineeti nirmuulana tana lakshyamani, e prabhutvamainaa tanaku okatenani, avineetiki taanu vyatirekamani, paarteeki kaadani kamal spashtam chesaru.